tromaktiko: Πατρα: Αυτοκίνητο κατέληξε στην θάλασσα -Νεαρός ο νεκρός οδηγός
Πατρα: Αυτοκίνητο κατέληξε στην θάλασσα -Νεαρός ο νεκρός οδηγός
Στο ύψος του επιβατικού σταθμού «Παναγιώτης Κανελλόπουλος» έκανε βουτιά...
Ι.Χ. αυτοκινητο, στο οποίο σύμφωνα με πληροφορίες, επέβαινε άνδρας, ο οποίος είναι νεκρός.
Tο Ι.Χ. που λίγα λεπτά πριν τις 10 σήμερα το πρωϊ κατέληξε στον βυθό του λιμανιού της Πάτρας ανασύρθηκε.
Οι ίδιες πληροφορίες αναφέρουν ότι το αυτοκίνητο ειχε αναπτύξει ιλιγγιώδη ταχύτητα και «αφρενάριστο» κατέληξε στην θάλασσα. Πληροφορία που ενισχύει σε πρώτη φάση το ενδεχόμενο αυτοκτονίας.
Στο συγκεκριμένο ύψος του λιμανιού δεν επιτρέπεται η είσοδος σε όλους τους πολιτες, γεγονός που γεννά ερωτήματα για το πώς κατάφερε να βρεθεί ο οδηγός στο συγκεκριμένο σημείο και φυσικά εάν πρόκειται για άνθρωπο που «συνδέεται» με κάποιο τρόπο με το λιμάνι της Πάτρας.
Σύμφωνα με πληροφορίες ο νεκρός οδηγός είναι νεαρής ηλικίας.